Document ID: 32008R1125

KOMISIJOS REGLAMENTAS (EB) Nr. 1125/2008
2008 m. lapkričio 13 d.
kuriuo 2008-2009 prekybos metams 5 000 tonų trumpo linų pluošto ir kanapių pluošto kaip nacionaliniai garantuoti kiekiai paskirstomi Danijai, Graikijai, Airijai, Italijai ir Liuksemburgui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (1), ypač į jo 95 straipsnį kartu su 4 straipsniu,
kadangi:
(1)
2008 m. birželio 6 d. Komisijos reglamento (EB) Nr. 507/2008, nustatančio išsamias Tarybos reglamento (EB) Nr. 1673/2000 dėl bendro pluoštinių linų ir kanapių rinkų organizavimo taikymo taisykles (2), 8 straipsnio 1 dalyje nustatyta, kad 5 000 tonų trumpo linų pluošto ir kanapių pluošto pagal Reglamento (EB) Nr. 1234/2007 94 straipsnio 1a dalį 2008-2009 prekybos metams kaip nacionaliniai garantuoti kiekiai turi būti paskirstyti iki einamųjų prekybos metų lapkričio 16 d.
(2)
Šiuo tikslu Italija atsiuntė Komisijai informaciją apie plotus, kuriuos apima pirkimo-pardavimo sutartys, perdirbimo įsipareigojimus ir perdirbimo sutartis, taip pat prognozuojamus linų ir kanapių šiaudelių ir pluošto derlius.
(3)
Tačiau Danijoje, Graikijoje, Airijoje ir Liuksemburge 2008-2009 prekybos metais nebus auginamas nei linų, nei kanapių pluoštas.
(4)
Pagal gamybos prognozes, sudarytas remiantis pateikta informacija, bendras šiose penkiose valstybėse narėse išaugintas kiekis bus mažesnis nei joms skirti 5 000 tonų, todėl reikėtų nustatyti toliau nurodytus nacionalinius garantuotus kiekius.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2008-2009 prekybos metams nacionaliniai garantuoti kiekiai, kaip numatyta Reglamento (EB) Nr. 1234/2007 94 straipsnio 1a dalyje kartu su XI priedo A.II. punkto b papunkčiu, paskirstomi taip:
-
Danija
0 tonų,
-
Graikija
0 tonų,
-
Airija
0 tonų,
-
Italija
228 tonos,
-
Liuksemburgas
0 tonų.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. lapkričio 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. lapkričio 13 d.

Labels: 3
7
18
17